**ΙΔΙΩΤΙΚΟ ΣΥΜΦΩΝΗΤΙΚΟ**

Στο ΕΠΑ.Λ Ν. Μουδανιών σήμερα 06-03-2013 οι κάτωθι υπογεγραμμένοι: αφενός ο εκπρόσωπος του τουριστικού γραφείου **Max Travel ΕΠΕ**

κ. Μυλωνάς Γεώργιος και αφετέρου ο **Διευθυντής του ΕΠΑ.Λ Ν. Μουδανιών** κ Δημητριάδης Ξενοφών συμφώνησαν και αποδέχτηκαν τα κάτωθι:

Ο πρώτος των συμβαλλομένων ανάλαβε την πραγματοποίηση της 5ήμερης εκδρομής της Γ΄ τάξης του ΕΠΑ.Λ Ν. Μουδανιών στην Κωνσταντινούπολη στην τιμή των 197 ευρώ.

**Διάρκεια εκδρομής**: 5ημέρες (4 διανυκτερεύσεις).

**Ημερομηνία διεξαγωγής**: 15 Απριλίου έως και 19 Απριλίου 2013

**Συμμετέχοντες** : 42 μαθητές και τέσσερις συνοδοί καθηγητές .

**Στην ανωτέρω τιμή περιλαμβάνονται οι κάτωθι υπηρεσίες:**

1)Μεταφορά από το σχολείο στην Κωνσταντινούπολη με τις ανάλογες στάσεις και τις προγραμματιζόμενες μετακινήσεις όπως προβλέπεται στο πρόγραμμα της πολυήμερης εκδρομής που αναφέρεται στην με αριθμό 26/28-02-2013 πράξη του συλλόγου διδασκόντων του ΕΠΑ.Λ Ν. Μουδανιών.

(διατηρώντας τα νόμιμα ωράρια του οδηγού).

2)Τέσσερις διανυκτερεύσεις (οι μαθητές σε τρίκλινα δωμάτια , οι συνοδοί

καθηγητές σε μονόκλινα) στο ξενοδοχείο **Europlaza 4\*** στην περιοχή **Beyoglou** με πρωινό μπουφέ.

3)Αρχηγό-συνοδό του γραφείου

4)Δύο (2) μαθητές δωρεάν

5)Τέσσερις (4) συνοδοί καθηγητές δωρεάν

6)Ασφάλεια αστικής ευθύνης –ιατροφαρμακευτική περίθαλψη για όλους τους μαθητές που θα συμμετέχουν στην εκδρομή (Το ασφαλιστήριο συμβόλαιο με αναλυτικά τα ονόματα των μαθητών θα προσκομιστεί στο ΕΠΑ.Λ Ν. Μουδανιών εντός πέντε ημερών της παρούσας σύμβασης).

7)Προσφορά για δύο (2) άτομα ταξίδι τριών(3) ημερών στην

Κωνσταντινούπολη για τη λαχειοφόρο αγορά της Γ΄ τάξης του ΕΠΑ.Λ Ν. Μουδανιών.

7)Επίσημο ξεναγό στις ξεναγήσεις.

8)Φ.Π.Α

**ΕΙΔΙΚΟΙ ΟΡΟΙ**

1)Οποιαδήποτε φθορά στο μέσο μεταφοράς και της διαμονής των εκδρομέων επιβαρύνει τους ίδιους τους εκδρομείς εφόσον οφείλεται σε δική τους υπαιτιότητα.

2)Το γραφείο δεν ευθύνεται για ακύρωση της εκδρομής για τους παρακάτω λόγους : Απεργία εκπαιδευτικών, έλλειψη συνοδών καθηγητών, θεομηνίες, απεργίες μεταφορικών μέσων.

3)Με την υπογραφή του συμβολαίου οι μαθητές θα καταβάλλουν το ποσό των 1000ευρώ από το σύνολο των 7.880 ευρώ.

Το υπόλοιπο ποσό θα καταβληθεί με αποδείξεις μέχρι την ημέρα αναχώρησης εκτός του ποσού των 2000 ευρώ που θα καταβληθεί μετά το πέρας της εκδρομής και την σύνταξη της έκθεσης καλής εκτέλεσης.

Αφού αναγνώσθηκε το παρόν συμβόλαιο υπογράφεται σε τρία αντίτυπα ως κάτωθι:

Για το ΕΠΑ.Λ Ν. Μουδανιών Για το τουριστικό γραφείο

Ο Διευθυντής

Ξενοφών Δημητριάδης